# **DECIZIA ETAPEI DE ÎNCADRARE**

## Nr. din 06.03.2018

....

DRAFT

Ca urmare a solicitării de emitere a acordului de mediu adresate de **COMUNA BOGDANA**, cu sediul în sat Bogdana, com. Bogdana, judeţul Vaslui, înregistrată la APM Vaslui cu nr. 6667/02.10.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Vaslui decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 06.03.2018, că proiectul **„*Modernizare drum comunal Bogdana – Fîntîna Blănarului, în comuna Bogdana, județul Vaslui*”**,propus a fi amplasat în intravilanul și extravilanul satului Bogdana, comuna Bogdana, județul Vaslui nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 13 a) – *„Orice modificări sau extinderi, altele decât cele prevăzute în anexa 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”*;

 b) prin aplicarea criteriilor din Anexa 3 la HG nr. 445/2009, s-au constatat următoarele:

**Caracteristicile proiectului:**

Mărimea proiectului – proiect de dimensiune medie;

Proiectul prevede amenajarea DC 91B pe o lungime totala de 5600 m, strabatand intravilanul/extravilanul localităţii Bogdana, comuna Bogdana, județul Vaslui

**Elementele caracteristice:**

Drumul va avea următorul sistem rutier :

* strat de formă din pământ stabilizat mecanic cu adaos 50% balast
* strat de fundație din balast în grosime de 25 cm după compactare;
* strat de baza din piatră spartă în grosime de 12 cm după compactare;
* strat de legătură din BADPC 20/22.4 în grosime de 6 cm;
* strat de uzura din BAPC 16 în grosime de 4 cm.

Proiectul prevede amenajarea a 11200 m de acostamente betonate și 11200 m de rigole betonate.

Se vor amenaja 9 podețe transversale:

* 5 podețe transversale cu diametrul de Ø 800 mm, L=7,50 m;
* 1 podeț transversal cu diametrul de Ø 1200 mm, L=10,00 m;
* 1 podeț transversal cu diametrul de Ø 1000 mm, L=7,50 m;
* 1 podeț proiectat tip rigolă carosabilă, L=15,00 m;
* 1 podeț proiectat tip rigolă carosabilă, L=8,00 m.

La podul transversal existent de la km 0+878,51 se executa calibrarea albiei 50 m aval + 50 m amonte.

Pe tronsoanele aflate între pozițiile kilometrice 0+500-0+625 se vor executa drenuri longitudinale cu scopul captării infiltrațiilor din zonă și descărcarea lor în podețul transversal apropiat.

Pentru dirijarea și evacuarea apelor meteorice colectate este necesară execuția a 8 podețe laterale, după cum urmează:

* 3 podețe laterale tip rigolă carosabilă, L=7,50 m;
* 1 podeț laterale tip rigolă carosabilă, L=5,00 m;
* 1 podeț laterale tip rigolă carosabilă, L=15 m;
* 3 podețe transversale cu diametrul de Ø 600 mm, L=7,50 m;

Se vor amenaja cele 10 drumuri laterale, pe o lungime de 25,00 m fiecare, iar accesul la proprietăți se va realiza prin cele 31 de rigole carosabile.

Se vor amenaja 60m de parapete metalice pe fundații isolate, iar în vederea asigurării stabilității drumului se vor executa ziduri de sprijin din gabioane. Zidul de sprijin va avea o lungine de 25 m și o elevație de 4 m realizată din gabioane asezate pe o fundație din beton C30/37.

Pentru asigurarea siguranței circulației vor fi amplasate 40 de indicatoarele și se vor realiza10,300 km marcaje.

* cumularea cu alte proiecte – nu este cazul
* utilizarea resurselor naturale – materiale de construcții în cantități medii;
* producția de deșeuri – deșeurile de materiale de construcții se vor depozita la locul stabilit de Primăria Bogdana, iar deșeurile reciclabile se vor valorifica prin agenți economici autorizați
* emisiile poluante, inclusiv zgomotul și alte surse de disconfort: - nu este cazul
* riscul de accident, ținându-se seama în special de substanțele și de tehnologiile utilizate – nu este cazul

**Localizarea proiectului**

- utilizarea existentă a terenului – terenul în suprafața de 40100 mp este situat în intravilanul și extravilanul satului Bogdana, comuna Bogdana și este proprietate publică a comunei în administrarea Consiliului Local Bogdana.

- relativa abundență a resurselor naturale din zonă, calitatea și capacitatea regenerativă a acestora – se vor folosi resurse naturale în cantități mici;

- capacitatea de absorbție a mediului, cu atenție deosebită pentru:

1. zonele umede - nu este cazul;
2. zonele costiere - nu este cazul;
3. zonele montane și cele împădurite - nu este cazul;
4. parcurile și rezervațiile naturale - nu este cazul;
5. ariile clasificate sau zonele protejate prin legislația în vigoare, cum sunt: zone de protecție a faunei piscicole, bazine piscicole naturale și bazine piscicole amenajate etc. - nu este cazul;
6. zonele de protecție specială – nu este cazul;
7. ariile în care standardele de calitate a mediului stabilite de legislație au fost deja depășite - nu este cazul;
8. ariile dens populate – intravilanul satului Bogdana;
9. peisajele cu semnificație istorică, culturală și arheologică – nu este cazul .

**Caracteristicile impactului potential**

1. extinderea impactului: aria geografica si numarul persoanelor afectate – impact nesemnificativ;
2. natura transfrontiera a impactului - nu este cazul;
3. marimea si complexitatea impactului: impact nesemnificativ;
4. probabilitatea impactului – redusă.
5. durata, frecventa si reversibilitatea impactului – reversibil, numai pe perioada realizării lucrărilor de construire.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul

 **Condiţiile de realizare a proiectului:**

1. Se vor respecta prevederile OUG nr. 195/2005 privind protecţia mediului, cu modificările şi completările ulterioare.
2. Se vor obține avizele precizate în certificatul de urbanism şi se vor respecta condiţiile din acestea şi din documentaţia tehnică depusă, inclusiv notificare incepere executie emisa de SGA Vaslui.
3. Deșeurile produse vor fi stocate temporar selectiv în spații special amenajate; se interzice abandonarea/stocarea deșeurilor în afara spațiilor amenajate în acest scop; deșeurile de materiale de construcții se vor depozita la locul stabilit de Primăria Bogdana, iar deşeurile reciclabile se vor valorifica prin agenți economici autorizați.
4. Transportul deşeurilor periculoase/nepericuloase va fi efectuat numai de către firme autorizate conform HG nr. 1061/2008 privind transportul deşeurilor periculoase şi nepericuloase pe teritoriul României.
5. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.
6. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.
7. Titularul va informa în scris autoritatea publică competentă pentru protecţia mediului ori de cîte ori există o schimbare de fond a datelor care au stat la baza eliberării prezentei, înainte de realizarea modificării.
8. La finalizarea lucrărilor, titularul va notifica în scris Agenția pentru Protecția Mediului.
9. Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.

***Decizia îşi păstrează valabilitatea pe toată perioada punerii în aplicare a proiectului, dacă nu intervin modificări ale acestuia.***

 Proiectul propus nu necesită parcurgerea celorlalte etape ale procedurii de evaluare adecvată.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv**

**Mădălina NISTOR**

Avizat: Şef Serviciu Avize Acorduri, Autorizații. – BUDIANU Mihaela

Redactat: MOCANU Monica / 06.03.2018